
Д О К Л А Д Н А  З А П И С К А

ОТ КРАСИМИР СТОЙЧЕВ – ЗАМ.-КМЕТ „ФИНАНСИ, БЮДЖЕТ И ИКОНОМИКА“


ОТНОСНО: Определяне размера на дивидента и начина на разпределение на печалбата за 2021 г. на търговските дружества със сто процента участие на Община Бургас в капитала.

           

УВАЖАЕМИ ОБЩИНСКИ СЪВЕТНИЦИ, 
           Предстоящото счетоводно приключване на финансовата 2021г. изисква  решение на едноличния собственик на капитала за начина на разпределение на печалбата, съответно размера на дължимия към Община Бургас дивидент от общинските еднолични търговски дружества. 
Целесъобразно е да се продължи установената в годините практика размерът на дължимия от общинските еднолични  търговски дружества дивидент, след данъчно облагане да бъде в размер на 50 сто от печалбата, а лечебните заведения да не заплащат дивидент, в случаите когато инвестират сума, равна на 50% от реализираната печалба в медицинска апаратура, за което представят за утвърждаване от Общински съвет- Бургас разходно-оправдателни документи. 
Управителят на „Център за психично здраве „Проф. д-р Иван Темков“ – Бургас“ ЕООД, е отправил искане за закупуване на 2 броя компютърни конфигурации с лицензиран софтуер, необходими за въвеждане на модул подсистема за болнична помощ (е-хоспитализация) в рамките на Националната здравно информационна система. Предвид спецификата на извършваната дейност, предложението може да бъде уважено и да не бъде отчисляван дивидент за финансовата 2021 година, при условие че инвестира сума в размер на 50 % от печалбата за закупуване на описаните ДМА. 
  Предвид изложеното на основание чл.137, ал.1, т.3 и чл.147, ал.2 от Търговския закон и чл.12, ал.1, т.17 от Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, във връзка с предлагам, Общински съвет Бургас да вземе следните 


Р Е Ш Е Н И Я:

1. Определя дивидент в размер на 50 на сто от печалбата след данъчното облагане за финансовата 2021 г. за едноличните търговски дружества с ограничена отговорност, чийто капитал е собственост на Община Бургас и които не са лечебни заведения. 
2. Дава съгласие едноличните търговски дружества, лечебни заведения, да не отчисляват дивидент за финансовата 2021, при условие, че  инвестират сума, в размер на  50 на сто от печалбата  за закупуване на медицинска апаратура. 
3.  Дава съгласие „Център за психично здраве „Проф. д-р Иван Темков“ – Бургас“ ЕООД, предвид спецификата на извършваната дейност, да не се отчислява дивидент за финансовата 2021 година, при условие че  инвестира сума в размер на 50 % от печалбата за закупуване на ДМА – 2 броя компютърни конфигурации с лицензиран софтуер необходими за въвеждане на модул подсистема за болнична помощ (е-хоспитализация) в рамките на Националната здравно информационна система.
          4. Остатъкът от печалбата за  финансовата  2021 г. на общинските едноличните търговски дружества с ограничена отговорност, след отчисляване на дивидента и след приспадане на инвестициите в медицинска апаратура и ДМА,  да бъде отнесен в счетоводния баланс на дружествата в „Други резерви”.
5. Едноличните търговски дружества с ограничена отговорност, чийто капитал е собственост на Община Бургас, внасят отчисления дивидент до 31 май 2022 година. Лечебните заведения, предоставят за утвърждаване от Общински съвет документи за извършени разходи за закупуване на медицинска апаратура и ДМА– Бургас, в срок  до 31.10.2022г.
6. Едноличните търговски дружества с ограничена отговорност, чийто капитал е собственост на Община Бургас, следва да покрият непокритите си загуби от минали години за сметка на „Неразпределена печалба” и „Други резерви”.

 С уважение, 
 КРАСИМИР СТОЙЧЕВ
 ЗАМ.-КМЕТ „ФИНАНСИ, БЮДЖЕТ И ИКОНОМИКА”

